Philae kan kun ha timer igjen
Philae skrev historie da den landet på kometen 67P/Churyumov-Gerasimenko onsdag. Men det ble en trøblete start for Philae, som blant annet fikk problemer med harpunene som skulle feste sonden til kometoverflaten kort tid etter landing.* Den tre tonn tunge romsonden ble skutt opp i mars 2004. * Har gått i bane rundt en komet 400 millioner kilometer ut i rommet. * Sonden har sirklet jorda og Mars fire ganger for å få stor nok fart. * Onsdag 12. november ble robotlaboratoriet «Philae» på 100 kilo sendt ned til overflaten av kometen 67P/C-G. * Rosetta er oppkalt etter den berømte steinen i British Museum som hjalp forskere med å type hieroglyfer, de gamle egypternes språk. * Sonden er utstyrt med to enorme solpaneler som er 14 meter lange. * Målet med ferden er å undersøke kometens støv og is for å finne partikler fra verdensrommets første tid. Ifølge BBC var ikke dette det eneste problemet med landingen. Etter landingen skal sonden nemlig ha «hoppet» opp igjen, én kilometer ut i rommet, før den gjorde nok et byks, og til slutt landet trygt på overflaten. Dette førte imidlertid til at romsonden ble stående cirka én kilometer bortenfor den planlagte landingsplassen - et sted hvor det er langt mindre sollys enn det planlagte landingsstedet. Og det er manglende sollys som nå kan bety slutten for Philae.Sonden lades nemlig opp ved bruk av solcellepaneler, og nå ser det ut til at batteriet er ferd med å gå tomt. Og det om bare noen timer, skriver AFP. Da Philae landet regnet man med at batteriet hadde en levetid på om lag 60 timer. Nå forsøker forskerne bak romsonden å beregne akkurat hvor mange timer det er snakk om før Philae slukner. Philae har nå 1,5 timer med sol per tolvte time. Det er for lite til å holde sonden gående i sin nåværende funksjon etter at strømmen den tok med seg fra moderskipet Rosetta, går ut. Til det trengs seks eller syv timers sollys hver dag, og sonden får bare halvannen. Last night MUPUS hammered the penetrator into the ground. APXS also got to work! My team is currently checking how they did #CometLanding - Philae Lander (@Philae2014)14.11.14, 10:55Ifølge BBC starter forsøket på å bore inn i kometen for å få hentet ut prøver fredag ettermiddag. Samtidig melder ESA om at det er mulig deler av datamaterialet Philae aldri vil nå frem til jorden, skriver AFP. Forskerne frykter nemlig at Philae skal gå tom for batteri før dataen er sendt over. Åtte av de ti instrumentene om bord på Philae er slått på og sender tilbake informasjon om omgivelsene. Forskerne er meget fornøyd med dataene de mottar fra sonden og kaller prosjektet en suksess, skriver NTB. - Det som virkelig er verdt å merke seg, er ikke graden av mislykkethet, men hvor vellykket dette er, sier forsker Jean-Pierre Bibring i Den europeiske romfartsorganisasjonen ESA. Dataen som skal samles inn kan revolusjonere vitenskapen om kometer. Målet med ferden er å granske kometen, som ble oppdaget av sovjetiske forskere i 1969. Sonden har haiket med det større fartøyet Rosetta på en 6,5 milliarder kilometer lang ferd gjennom verdensrommet.
Etter noen turbulente døgn kan det nå se ut til at det går mot slutten for Philae.